jkorsvik/nowiki_second_scrape_merged huggingface dataset:
Lansettspringer

Lansettspringer (Thanatus formicinus) er en av edderkoppene i gruppen trespringere (Philodromidae). 


== Utseende ==
Lansettspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Lansettspringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Thanatus (tysk)


== Eksterne lenker ==
(en) lansettspringer i Encyclopedia of Life 
(en) lansettspringer i Global Biodiversity Information Facility 
(no) lansettspringer hos Artsdatabanken 
(sv) lansettspringer hos Dyntaxa 
(en) lansettspringer hos Fauna Europaea 
(en) lansettspringer hos ITIS 
(en) lansettspringer hos NCBI 
(en) Kategori:Thanatus formicinus – bilder, video eller lyd på Wikimedia Commons 
Thanatus formicinus – detaljert informasjon på Wikispecies 
Philodromidae – edderkopper.net (norsk)
Bakkespringer

Bakkespringer (Thanatus striatus) er en av edderkoppene i gruppen trespringere (Philodromidae). 


== Utseende ==
Bakkespringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Bakkespringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Thanatus (tysk)


== Eksterne lenker ==
(en) bakkespringer – oversikt og omtale av artene i WORMS-databasen 
(en) bakkespringer i Encyclopedia of Life 
(en) bakkespringer i Global Biodiversity Information Facility 
(no) bakkespringer hos Artsdatabanken 
(sv) bakkespringer hos Dyntaxa 
(en) bakkespringer hos Fauna Europaea 
(en) bakkespringer hos ITIS 
(en) bakkespringer hos NCBI 
(en) Kategori:Thanatus striatus – bilder, video eller lyd på Wikimedia Commons 
Thanatus striatus – detaljert informasjon på Wikispecies 
Philodromidae – edderkopper.net (norsk)
Gressbåndspringer

Gressbåndspringer (Tibellus oblongus) er en av edderkoppene i gruppen trespringere (Philodromidae). 


== Utseende ==
Gressbåndspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 
Artene i denne slekten er ganske lik hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Gressbåndspringer er en aktiv jeger og bygger ikke fangstnett, men jakter ute i det fri. Den lever i vegetasjonen på blad. Den kan være godt kamuflert når den sitter stille, langstrakt, med beina samlet. Hunnen spinner en eggsekk av edderkoppsilke, hvor hun legger eggene og vokter over dem til de klekkes.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Tibellus (tysk)


== Eksterne lenker ==
(en) gressbåndspringer i Encyclopedia of Life 
(en) gressbåndspringer i Global Biodiversity Information Facility 
(no) gressbåndspringer hos Artsdatabanken 
(sv) gressbåndspringer hos Dyntaxa 
(en) gressbåndspringer hos ITIS 
(en) gressbåndspringer hos NCBI 
(en) Kategori:Tibellus oblongus – bilder, video eller lyd på Wikimedia Commons 
Tibellus oblongus – detaljert informasjon på Wikispecies 
Philodromidae – edderkopper.net (norsk)
Kystbåndspringer

Kystbåndspringer (Tibellus maritimus) er en av edderkoppene i gruppen trespringere (Philodromidae). 


== Utseende ==
Kystbåndspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Kystbåndspringer er en aktiv jeger og bygger ikke fangstnett, men jakter ute i det fri. Den lever i vegetasjonen på blad. Den kan være godt kamuflert når den sitter stille, langstrakt, med beina samlet. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Tibellus (tysk)


== Eksterne lenker ==
(en) kystbåndspringer – oversikt og omtale av artene i WORMS-databasen 
(en) kystbåndspringer i Encyclopedia of Life 
(en) kystbåndspringer i Global Biodiversity Information Facility 
(no) kystbåndspringer hos Artsdatabanken 
(sv) kystbåndspringer hos Dyntaxa 
(en) kystbåndspringer hos Fauna Europaea 
(en) kystbåndspringer hos ITIS 
(en) kystbåndspringer hos NCBI 
Philodromidae – edderkopper.net (norsk)
Arkitekturåret 1901

Arkitekturåret 1901 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1901.


== Bygninger ==
"Landmark Center", Saint Paul, Minnesota av Willoughby J. Edbrooke fullføres.
Philadelphia City Hall i Philadelphia, Pennsylvania fullføres, verdens høyeste mursteinsbygning.
Rådhuset i Słupsk, Polen, bygges.
Union Station i Washington, D.C., tegnet av Daniel Burnham og Peirce Anderson blir bestilt.
Wardenclyffe Tower i Shoreham, New York, tegnet av Nikola Tesla og Stanford White påbegynnes.
Ward W. Willits House tegnet av Frank Lloyd Wright.
Whitechapel Art Gallery i London, tegnet av C. Harrison Townsend fullføres.
Graineterie Génin-Louis (kornutsalg) i Nancy, tegnet av Henry Gutton og hans nevø Henri Gutton, bygges.
Vaxelaire magasinet i Nancy, tegnet av Émile André og Eugène Vallin, fullføres.
Glasgow International Exhibition (1901) ble avholdt med ny arkitektur av James Millar og Charles Renee Mackintosh og forflyttede etterlignede tudor småhus fra Port Sunlight,.


== Priser ==
Eckersbergmedaljen, arkitektur:
Martin Borch for Skt. Andreas kirke
Thorvald Jørgensen for Brorsons kirke
Heinrich Wenck for Københavns godsbanegård
Prix de Rome, arkitektur: Jean Hulot for et amerikanske instituttet
Royal Gold Medal: Ingen pris ble utdelt.


== Fødsler ==
2. februar – Alberto Sartoris, italiensk arkitekt (død 1998)
20. februar – Louis Kahn, amerikansk arkitekt (død 1974)
8. april – Jean Prouvé, fransk arkitekt og designer (død 1984)
20. april – Jacques Adnet, fransk modernistisk designer, arkitekt og interiørdesigner (død 1984)
16. mai – Konrad Wachsmann, tysk arkitekt og ingeniør av jødisk avstamming (død 1980)
31. mai – Franz Reichel, tysk arkitekt (død 1965)
21. juni – François Bérenger, fransk arkitekt (død 1978)
22. august – Dmitrij Tsjetsjulin, russisk arkitekt (død 1981)
6. desember – Odd Nansen, norsk forfatter og arkitekt (død 1973)


== Dødsfall ==
31. januar - Peter Andreas Blix, norsk arkitekt og ingeniør (født 1831)
20. juli - Johan Laurentz, svensk arkitekt (født 1851)
Conrad Fredrik von der Lippe, norsk arkitekt (født 1833)


== Referanser ==
Skogtrekantspinner

Skogtrekantspinner er en av edderkoppene i gruppen trekantspinnere (Uloboridae). Den er en av svært få edderkopper som ikke har giftkjertler. Det norske navnet kan komme av at, særlig hunnen, har et «trekantet utseende», sett fra siden, når den sitter og venter i fangstnettet. I 2009 ble den kåret til European Spider of the Year av European Society of Arachnology.


== Utseende ==
Skogtrekantspinner er en liten brunspraglet, i underkant av fem millimeter stor edderkopp. Kroppen er todelt i en bakkropp (abdomen) og en forkropp (prosoma eller cephalothorax). Hunnene har en stor og høyt hvelvet bakkropp, med to små knøler. Hannen er mer slank. Forkroppen er ganske bred, de åtte øynene ganske små og spredt utover midt oppe på forkroppen, ikke i den fremre delen. Frambeina er ganske lange og noe krumbøyd. Når edderkoppen hviler, strekkes gjerne frambeina framover. Dette bidrar, sammen med den noe uvanlige kroppsformen, til å gjøre den lite gjenkjennelige som dyr, og gir effektiv kamuflasje.
Skogtrekantspinner er den eneste norske arten fra denne slekten, så forveksling med andre arter skulle ikke by på et problem. Men artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Skogtrekantspinner er blant meget få edderkoppene som mangler giftkjertler. Da de ikke kan lamme byttet med gift, pakker de det svært tett inn i silke før de fortærer det. De bygger et trekantet fangstnett, eller en sektor av et hjulnett, av såkalt cribellat silke. Fangstnettet bygges helst langt ned, like over bakken, mellom tørre greiner i bartrær.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Hyptiotes (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) Trekantedderkopp i Encyclopedia of Life 
(en) Trekantedderkopp i Global Biodiversity Information Facility 
(no) Trekantedderkopp hos Artsdatabanken 
(sv) Trekantedderkopp hos Dyntaxa 
(en) Trekantedderkopp hos Fauna Europaea 
(en) Trekantedderkopp hos ITIS 
(en) Trekantedderkopp hos NCBI 
(en) Kategori:Hyptiotes paradoxus – bilder, video eller lyd på Wikimedia Commons 
Hyptiotes paradoxus – detaljert informasjon på Wikispecies 
Uloboridae – edderkopper.net (norsk)
Trekantspinderen – Hyptiotes paradoxus (C.L. Koch 1843) – Årets edderkop i Europa 2009
Meteorologiåret 1900

Meteorologiåret 1900 er en oversikt over hendelser, prisvinnere, fødte og avdøde personer med tilknytning til meteorologi i 1900.


== Årets hendelser ==


=== Februar ===
8. februar – Varmt vær i midtvesten i USA etterfølges av en snøstorm i løpet av en dags tid. I Chicago måles temperaturen til 62 °F (16,7 °C) klokken 07.00 og den faller til 10 °F (−12 °C) klokken 11.00. Nedgangen på 52 °F (28,7 °C) innebærer en ny rekord.
26. februar – Største snødybde målt i Vestfold, Norge er 180 cm i Hedrum i Larvik.


=== Mars ===
15. mars – I Louisburg og Morrisville, Nord-Carolina i Nord-Carolina i USA inntreffer et uvanlig værfenomen i form av svart regn som faller fra en intensiv mørk sky. Professor M.S. Davis fra Louisburg College samler det svarte regnvannet som analyseres av kjemikere ved University of North Carolina.  Doktorene Baskerville og Weller skriver, i en artikkel i tidsskriftet  Science, at regnet hadde en høy, uforklarlig, sotkonsentrasjon. På andre steder i USA faller det 6 ½ tommer snø i New York; 8 tommer i Washington, og det er snøfall også i Mississippi, Louisiana, Alabama og Nord-Texas.
24. mars – US Weather Bureau innfører røykeforbud.


=== April ===
18. april – Fyrisån i Sverige svømmer over.


=== Mai ===
14. mai - I Gludsted Plantage, Danmark måles temperaturen til −8,0, noe som blir Danmarks laveste målte temperatur for måneden.


=== Juli ===
31. juli – I Mostar måles 46,2 °C som er den høyeste temperaturen som er målt i Bosnia-Hercegovina.


=== August ===
27. august – En gruppe tordenvær passerer over Kapp Verdeøyene, og blir den 5.–8. september til en orkan i Mexicogolfen, som slår til mot Galveston, Texas, USA og forårsaker en katastrof.


=== September ===
September – Orkanen Galveston forårsaker enorme ødeleggelser blant annet i deler av delstaten Texas i USA.
24. september – En tornado farer gjennom Morristown, Minnesota, USA og ødelegger en hytte ved Gatseke's Saloon, der 16 personer har søkt beskyttelse. Åtta personer skades hardt, og en dør, blant dem en lokal kandidat for delstatsparlamentet.


=== November ===
20. november – En tornado i USA dreper over 50 personer i Mississippi og Tennessee. Columbia, Tennessee rammes hardt når 27 personer omkommer og 75 blir skadet.


=== Ukjent dato ===
Et kraftig innsig til Østersjøen inntreffer
Målinger av vannføringen ved Järnforsen i Sverige starter.


== Fødsler ==
30. juni – James Stagg, britisk offiser og meteorolog (død 1975)


== Dødsfall ==
23. januar – Henry Allen Hazen, sjefsmeterorolog hos United States Weather Bureau (født 1849) (sykkelulykke)
10. mars – George James Symons, britisk meteorolog (født 1838)
12. juni – Jean Frédéric Frenet, fransk matematiker, astronom og meteorolog (84, født 1816)


== Referanser ==


== Eksterne lenker ==
(en) Weather in 1900 – kategori av bilder, video eller lyd på Commons
Maximilianeum

Maximilianeum er et monumentalbygg i bydelen Haidhausen i München. Det er siden 1949 sete for Den bayerske landdagen. 
Maximilianeum eies av en stiftelse med samme navn. Stiftelsen ble opprettet av Maximilian II av Bayern i 1852 for å huse begavete studenter fra Bayern. Maximilianeum oppfyller fremdeles dette formålet, i tillegg til å være Bayerns parlamentsbygning.  
Hovedarkitekt var Friedrich Bürklein og bygningen stod ferdig 1874. Utvidelser er siden gjort i 1958, 1964 og 1992.


== Eksterne lenker ==
Offisielt nettsted 
(en) Maximilianeum – kategori av bilder, video eller lyd på Commons 
Hjemmesiden til Den bayerske landdagen
Hjemmesiden til Stiftung Maximilianeum
Liberty bell (illegal avis)

Liberty bell var en av de illegale avisene som ble utgitt under den tyske okkupasjonen av Norge under andre verdenskrig.
Liberty bell ble startet høsten 1941, da okkupantene beslagla folks radioapparater for å forhindre at man lyttet på sendingene fra London. Avisen brakte videre nyhetene fra London-sendingene.
De første tiden ble den maskinskrevet med gjennomslag. Fra senhøsten 1941 ble den stensilert. Den kom med ett til to nummer hver uke helt til 1944. Redaktør for Liberty bell var rørlegger Arthur R. Mathisen ved Rikshospitalet.
Avisen ble stanset i det såkalte «pressekrakket» i 1944, da det ble aksjonert mot de illegale avisene. Redaktøren ble arrestert 5. februar.


== Referanser ==
Angelltrøvegen

Angelltrøvegen (2–260) er en vei ved området Angelltrøa sørøst for Trondheim som strekker seg sørvestover fra Granåsvegen delvis parallelt med E6 Omkjøringsveien. Veien fungerer som adkomstveg for frittstående lave eneboliger, og har avstikkere hvor veien danner løkker med boliger rundt. Den er også en gjennomfartsvei mot både Angellhaugen og Åsvangvegen med omtrentlig samme boligbebyggelse.
Veien fikk sitt navn i 1967 og ble oppkalt etter gården Angelltrøa, som ligger i begynnelsen av veien mot nord og som området har fått sitt navn fra.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 47. ISBN 978-82-573-1762-1.
Ankers gate

Ankers gate (1–14) er en vei ved bydelen Singsaker i Trondheim som strekker seg sørøstover fra Eidsvolls gate mot Motzfeldts gate som en parallellgate til Wedels gate og Blusuvollsbakken. Veien fungerer som adkomstveg for frittstående eldre villabebyggelse og som en gjennomfartsvei mot Motzfeldts gate og tilstøtende gater med samme type boligbebyggelse.
Den tidligere trikkelinjen Singsakerlinjen (1927–1968) hadde holdeplass for Ankers gate, men denne lå i krysset ved Eidsvolls gate og selve trikketraseen gikk aldri gjennom Ankers gate. Singsakerlinjen hadde fra byggingen og frem til 1935 endeholdeplass i Ankers gate, men ble siden trinnvis forlenget til Asbjørnsens gate og Rosenborg. Veien ble i 1915 oppkalt etter diplomat, politiker og embedsmann Carsten Anker (1747–1824), som blant annet var eier av Eidsvold Værk i perioden 1794–1822 og dermed fungerte som vert for Riksforsamlingen.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 49. ISBN 978-82-573-1762-1. 


== Eksterne lenker ==
Adressa.no – Prinsens venn og rådgiver (Av Ingrid J. Brissach. Publisert 26. april 2006, besøkt 22. april 2011)
Christian Danneskiold-Samsøe

Christian Danneskiold-Samsøe (født 1. august 1702, død 17. februar 1728) var en dansk adelsmann, kammerherre og boksamler. 
Han var eldste sønn av Christian Gyldenløve og Dorothea Krag. I 1721 ble han utnevnt til ridder av Dannebrog og 4 år senere til deputert i Søetatens Generalkommissariat. Han bar titlene kammerherre, greve av Samsøe samt friherre til baroniet Lindenborg og Høgholm. I ung alder viste han interesse for lærde studier, og han samlet seg på kort tid et betydelig bibliotek, dels ved kjøp i utlandet, dels ved anskaffelser på danske auksjoner. Han var litterært anlagt, skrev dikt på forskjellige språk og var sterkt interessert i Grønnegadeteatrets virksomhet.I 1725 stadfestedes farens testamente hvorved Gisselfeld Adelige Jomfrukloster ble opprettet. Ved overenskomst mellom de tre søsken Danneskiold-Samsøe, ble Christian overdirektør. Den 17. februar 1728 døde den unge boksamler av kopper i København; hans lik brandt i byens ildebrann samme år. 
Danneskiold-Samsøe var gift 2 ganger: 1. gang (1721) med Conradine Christiane f. komtesse Friis (d. 1723), datter av Niels greve Friis; 2. gang (1724) med Cathrine Christine f. von Holstein, datter av stiftamtmann Christian Frederik von Holstein; hun døde først 1795. Han hadde 3 sønner og 3 døtre, bl.a. Frederik Christian Danneskiold-Samsøe, som etterfulgte faren som lensgreve.


== Boksamler ==
Danneskiold-Samsøe hadde begynt sin samlervirksomhet i tyveårsalderen og etterlot seg ikke kun et betydelig bibliotek, men også en samling av mynter, kunstgjenstander og rariteter. En auksjonsfortegnelse over hans boksamling og andre samlinger fra 1732, viser at det alene av trykte bøker fantes mellom 7 og 8 000 bind. Mange av bøkene var dekorert med en forgyldt svane med krone om halsen og på hodet. Det Kongelige Bibliotek kjøpte flere av bøkene, mens Det Kongelige Møntkabinet kjøpte myntsamlingen.Til tross for samlingenens anselige verdi kunne ikke salget av dem dekke den store gjeld som Danneskiold-Samsøe hadde opparbeidet seg.


== Referanser ==
Jiang Wei

Jiang Wei (tradisjonell kinesisk: 姜維; forenklet kinesisk: 姜维, pinyin: Jiāng Wéi; født 202 i Tianshui, død 264), stilnavn Bóyuē (伯約), var en kinesisk general og regent for riket Shu Han i de tre rikers tid i Kinas historie. Wéi tjente opprinnelig riket Cao Wei som en middels rangert offiser, men overga seg senere til Shu Han-strategen Zhuge Liang (som i hans tid som Shu-Hans regent ledet fem militærekspedisjoner mot Wei), og forlot deretter sin mor i Wei. Siden tok Jiāng Wéi del i militære felttog mot sitt moderland. Han deltok først i Zhuge Liangs ekspedisjon i 228, og ble da gjort til armékommandant. Liang hadde alltid regnet Wéi som en ressursfull og dyktig general, og under Zhuge Liang og hans etterfølgere Jiang Wan og Fei Yis regentskap i Shu mottok Jiāng stadig forfremmelser. Til slutt ble han Fei Yis hovedassistent. Etter Yis død i 253, etterfulgte Wéi Yi, men han hadde ikke like stor makt som Yi hadde hatt, og hadde bare kontrollen over militære affærer, og det er derfor diskuterbart om han i det hele tatt kan kalles en regent.
Etter at Jiang Wan og Fei Yi i stor grad hadde gitt opp Zhuge Liangs ambisjoner om å erobre Cao Wei, gjenopptok Wéi disse da han ble Shu Hans militære leder. Wéis ni felttog mot Wei har blitt kjent som Jiang Weis nordekspedisjoner, hvorav én ble koordinert med Østre Wus regent Zhuge Ke, Zhuge Liangs nevø. Alle disse felttogene mislyktes på grunn av for små matforsyninger og tap på slagmarken, og disse felttogene kom til å tappe Shu Han for ressurser. I 263 erobret en Weiarmé, ledet av Zhong Hui og Deng Ai Shu. Jiang Wei prøvde etterpå å gjenopplive riket ved å overtale Zhong Hui til å starte et opprør mot Cao Wei-regenten Sima Zhao, noe Zhong Hui også gjorde, men etter han hadde gjort det gjorde også hans egne soldater opprør mot ham, og både Zhong og Jiang ble drept i kampene. 


== Litteratur ==
Bo Yang (utg.): Sima Guang’s Zizhi Tongjian. Modern Chinese Edition. Taipei 1982–1989.
The Three Kingdoms and Western Jin. A history of China in the Third Century AD. Artikkel av Rafe de Crespigny, professor ved Australian National University
Føroya Arbeiðsgevarafelag

Føroya Arbeiðsgevarafelag (FAG) (norsk oversettelse: «Færøyenes arbeidsgiverforening») er Færøyenes største hovedorganisasjon for arbeidsgivere. Medlemskap er for bedrifter, ikke enkeltpersoner. I 2011 hadde organisasjonen 484 medlemmer, herav 186 direkte innmeldte medlemmer og 298 medlemmer via de fire landsforeningene.Mens motpartene i fiskerinæringen var organiserte på landsplan allerede før første verdenskrig, foregikk forhandlingene mellom arbeidsgivere og arbeidstagere lenge på lokalt plan. Siden stiftelsen i 1943 har Føroya Arbeiðsgevarafelags hovedoppgave derfor vært å delta i lønnsforhandlingene med arbeidstagerorganisasjonene. Dessuten skal Føroya Arbeiðsgevarafelag påvirke regelverket for arbeidsmarkedet og næringslivet samt fremme arbeidsgivernes interesser.Føroya Arbeiðsgevarafelag står også for driften av Vinnuhúsið i Tórshavn, hvor 16 arbeidslivsorganisasjoner holder til.


== Landsforeninger ==
Føroya Handverksmeistarafelag («Færøyenes håndverksmesterforening»)
Arbeiðsgevarafelagið hjá fíggjarstovnum («Arbeidsgiverforeningen for finansinstitusjonene»)
Føroya Prentsmiðjufelag («Færøyenes trykkeriforening»)
Reiðarafelagið fyri farmaskip («Rederiforeningen for fraktskip»)


== Referanser ==


== Eksterne lenker ==
Vinnuhúsið
Meteorologiåret 1901

Meteorologiåret 1901 er en oversikt over hendelser, prisvinnere, fødte og avdøde personer med tilknytning til meteorologi i 1901.


== Hendelser ==


=== Januar ===
4. januar - Årets kaldeste natt i Victoria i Britisk Columbia, Canada med −4.4 °C.


=== Juli ===
Juli – I Karlstad, Sverige måles middeltemperaturen til  21,9 °C som da var Sveriges høyeste målte middeltemperatur for en måned.
12. juli – 92 millimeter regn faller i løpet av 60 minutter over Maidenhead i England, Storbritannia som er ny britisk rekord for nedbør i løpet av 60 minutter.
18.-24. juli – Sverige opplever en heltørr uke.
20. juli – Med +36,9 °C i Borås, Sverige settes det varmerekord for Västergötland.
21. juli: +35 °C i Kristiania, Norge er den første offisielle målingen på +35 °C eller mer i Norge.


=== August ===
August – Sverige opplever en veldig varm augustmåned.


=== November ===
4. november – Kulden i Minnesota, USA truer med å ødellege poteter i togenes godsvogner.
13. november – En snøstorm raser i Östergötland, Sverige.


=== Ukjent dato ===
I Sverige begynner man å gjøre kontinuerlige målinger av innsjøen Vätterns vannstand ved Jönköping.


== Fødsler ==


== Dødsfall ==


== Referanser ==


== Eksterne lenker ==
(en) Weather in 1901 – kategori av bilder, video eller lyd på Commons